Slik jeg har forstått det bør jeg bruke «compacted» når landeveissykkelen fungerer flott (uten f.eks. å synke godt nedimellom steinene), mens «fine_gravel» og «gravel» passer best der hvor man synker nedimellom steinene (også kalt «løs grus» eller «pukk» avhengig av grovheten).
Ofte varierer tilstanden på sånne grusveier gjennom året fordi de blir gruset opp etter vårløsninga – slik at veien kanskje er mer «gravel-aktig» på våren og mer «compacted-aktig» på høsten. Men de kan jo ikke ha tidsvarierende tag, så compacted er riktig. Selv om folk i dagligtale ofte bruker gravel om det, f.eks. ifbm. nymotens «gravelsykling» på grusveier ;)

I oppkjørselen til en del hus (inkl. mitt) passer det bedre med «gravel» enn compacted, for der er det såpass lite trafikk at det alltid føles nygruset.

Men surface-taggene gravel/fine_gravel/compacted/dirt osv. er egentlig en lang diskusjon som har pågått i sikkert et tiår på diverse OSM-forum, så jeg tror ikke alle er enige om fasiten ;)